ארוחת הצהריים הציקה לו עוד לפני שאכל אותה. הדרישה של ח"כ דחלקה התנגשה לחלוטין עם דרישתה של ח"כ טלי שלומוביץ'. אמנם זה נכון שבמגזר ערבי ישנם שבעים אחוזים בעלי עיניים חומות ובוועדה ישנו ייצוג של עשרים ושניים אחוזיים מהמגזר הערבי. אך הרכב הוועדה הינה שנים עשר אנשים בלבד ולפיכך אם נרצה שיהיה ייצוג הולם לבעלי העיניים החומות אין מנוס מלעקור את עינו של כאמל טורפו (העוזר הפרלמנטרי של השר החבר בוועדה) אך חברת הכנסת טוענת שלא די בכך ואם רוצים לתת ייצוג הולם לאחוזים הנכונים של החרדים אין מנוס מלקטוע את ידו של כבוד הרב והשר צימרמן כי לא ייתכן ששלוש נשים בוועדה הינן עשרים וחמישה אחוזים בלבד ואם כך, השתתפות של כל השר צימרמן (כולל ידו הימנית) תעלה את אחוזי החרדים בוועדה לשמונה עשרה למרות שהייצוג ההולם שלהם צריך להיות שבעה עשר וחצי אחוזים לכל היותר אם מחשיבים את הסקר האחרון ... אני חושב שארוחת הצהריים מציקה לי בבטן. כנען אביב 7.3.2011